Највећи успех у каријери направио је на Светском првенству 2003. у Паризу (Француска) у трци на 100 метара. Главни фаворит трке Американац Морис Грин (тада актуелни светски и олимпијски победник) је испао у полуфиналу, и Колину је пут ка титули био отворен. У веома неизвесној финалној трци где је разлика између четири првопласирана спринтера износила свега "0,02 сек" Колинс је успео да први прође кроз циљ. Тако, не само да је дошао до прве титуле светског првака него је освојио и прву златну медаљу на светским првенствима за Свети Китс и Невис. На наредном Светском првенству 2005. у Хелсинкију освојио је треће место са 10,05 секунди. На Олимпијским играма у Пекингу 2008. у трци на 200 метара заузео је 6. место.